24/01/2019 | Administración LocalMunicipal
Mugardos
Exposición pública aprobación padrón taxa servizo recollida lixo, subministro auga, sumidoiros, colectores e estacións bombeo augas residuais vertidas á rede de saneamento municipal, canon da auga e coeficiente de vertedura, 4ª trimestre 2018

Por Resolución de Alcaldía núm.61/2019, de data 18.01.2019, adoptouse o seguinte acordo: “PRIMEIRO.- Aprobar o padrón da Taxa polo servizo de recollida de lixo, subministro de auga, servizo de sumidoiros e polo servizo de colectores e estacións de bombeo das augas residuais vertidas á rede de saneamento municipal en alta da zona norte da ria de ares e sur da ría de ferrol, canon da auga e coeficiente de vertedura correspondente ao cuarto trimestre do exercicio 2018, e as liquidacións incorporadas a este, por un total de 172.481,88 €. SEGUNDO.- Expoñer ao público o devandito padrón durante o prazo de quince días hábiles, a contar desde o día seguinte ao da publicación do presente edicto no Boletín Oficial da Provincia, e no taboleiro de edictos do concello. A publicación terá o carácter de notificación colectiva ao abeiro do disposto no artigo 102.3 da Lei 58/2003, do 17 de decembro, xeral tributaria. Durante o prazo de exposición pública, o devantivo padrón estará a disposición dos interesados, que poderán examinar os datos que lles afecten. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- O de reposición regulado no artigo 14.2 do texto refundido da Lei reguladora das facendas locais (Real decreto lexislativo 2/2004, do 5 de marzo), perante a Alcaldía deste concello, no prazo de un mes, contado desde o día seguinte ao da finalización da exposición pública do padrón, que se entenderá rexeitado se ao transcorrer un mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo de Ferrol, no prazo de dous meses contados desde o día seguinte ao da notificación de dita resolución, se a resolución do recurso de reposición é expresa, e no prazo de 6 meses desde a súa interposición, se non o fose.3.- Poderá interporse calquera outro recurso que os interesados estimen pertinente. TERCEIRO.- Establecer como o período voluntario de cobro das liquidacións resultantes destes Padróns, o período que abranguerá dende o día 18 de febreiro de 2019 ata o 20 de marzo do 2019. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. De acordo co establecido no RD939/2005, as modalidades de cobro serán as seguintes: 1º Compracendo o suxeito pasivo nas oficinas da recadación municipal, sitas na Avda. de Galicia,45-baixo, en horario de luns a venres de 09:00 a 13:30 horas, nas que lle será entregado o correspondente recibo acreditativo do ingreso.2º Por transferencia ou ingreso na conta IBAN ES-95-2080-0205-75-3040011190 de Abanca Corporación Bancaria, S. A, previa remisión da carta de pago pola oficina de recadación.3º Domiciliando os recibos que serán cargados nas respectivas contas dos contribuíntes. Os recibos domiciliados pasaranse ao cobro a partires do 18 de febreiro de 2019. CUARTO.- Dar traslado do acordo á Intervención municipal, para que proceda á toma en razón en contabilidade do Padrón aprobado. QUINTO.- Que se proceda á publicación do correspondente anuncio no Boletín Oficial da Provincia.” Mugardos, 18 de xaneiro de 2019 A alcaldesa María del Pilar Díaz Otero.